[{"text_idx": "#000001", "text": "Olulise ta\u0308htsusega riiklike ku\u0308simuste ja raportite arutelu\nOlulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000002", "text": "Olulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000007", "text": "Riigikogus on 11 alatist ja 3 erikomisjoni. Eriti ta\u0308htsate probleemide lahendamiseks moodustatakse uurimis- vo\u0303i probleemkomisjone."}, {"text_idx": "#000008", "text": "Riigikogu to\u0308o\u0308perioodi nimetatakse istungja\u0308rguks ja aastas on kaks korralist istungja\u0308rku. Riigikogu istungid on avalikud."}, {"text_idx": "#000009", "text": "Olulise ta\u0308htsusega riiklike ku\u0308simuste ja raportite arutelu"}, {"text_idx": "#000010", "text": "VI Riigikogu (Riigivolikogu ja Riigino\u0303ukogu)"}, {"text_idx": "#000012", "text": "Teeme otseu\u0308lekandeid istungisaalist ja komisjonide avalikest istungitest, samuti teistest Riigikogu olulistest su\u0308ndmustest."}, {"text_idx": "#000013", "text": "Istungi u\u0308levaated Riigikogu vo\u0303ttis vastu viis seadust ja u\u0308heksa otsust"}, {"text_idx": "#000014", "text": "Riigikogu vo\u0303ttis vastu viis seadust ja u\u0308heksa otsust"}, {"text_idx": "#000015", "text": "Riigikogu kiitis kolmapa\u0308evasel istungil heaks viis seadust, mis puudutavad abieluvararegistri pidamist, raske ja su\u0308gava puudega lapse lapsehoiuteenuse rahastamist, nn lairiba direktiivi u\u0308levo\u0303tmist Eesti o\u0303igusesse, uue pa\u0308a\u0308steinfosu\u0308steemi ja ha\u0308daabiteate andmekogu asutamist ning ko\u0303rghariduse rahastamise muutmist.\nRiigikogu vo\u0303ttis vastu u\u0308heksa otsust Kaitseva\u0308e u\u0308ksuste kasutamise kohta missioonidel ja Eesti riigi rahvusvaheliste kohustuste ta\u0308itmisel."}, {"text_idx": "#000016", "text": "Riigikogu kiitis heaks viis seadust:"}, {"text_idx": "#000017", "text": "Riigikogu kiitis 86 pooltha\u0308a\u0308lega (1 erapooletu) heaks valitsuse algatatud abieluvararegistri seaduse muutmise ja sellega seonduvalt teiste seaduste muutmise seaduse (abieluvararegistri pidamise ja kannete tegemise u\u0308leandmine) (258 SE), mille alusel hakkavad perekonnaseisuametnikud ja notarid kandma andmeid abieluvararegistrisse rahvastikuregistri ja e-notari vahendusel."}, {"text_idx": "#000018", "text": "Kehtiva seaduse alusel teeb abieluvararegistri kandeid ja on registri pidaja Tartu Maakohtu kinnistusosakond. Et va\u0308hendada riigi kulutusi registrite u\u0308lalpidamisele, antakse abieluvararegistri pidamine ja vastutava to\u0308o\u0308tleja roll u\u0308le Notarite Kojale."}, {"text_idx": "#000019", "text": "Seaduse eesma\u0308rk on va\u0308listada andmete topeltto\u0308o\u0308tlemist, tagada turvaline andmevahetus registrite vahel ning to\u0303hustada to\u0308o\u0308protsesse."}, {"text_idx": "#000020", "text": "Abieluvararegister on riiklik register, kuhu kantakse abikaasade abieluvaralepingus toodud ning seaduses sa\u0308testatud juhtudel teised varalised o\u0303igused. Abieluvararegistrit peetakse alates 2014. aasta aprillist ta\u0308iselektrooniliselt ning ko\u0303ik registrikaardid on elektrooniliselt avalikult ka\u0308ttesaadavad."}, {"text_idx": "#000021", "text": "Seadus jo\u0303ustub 2018. aasta 1. ma\u0308rtsil."}, {"text_idx": "#000022", "text": "Riigikogu kiitis 89 pooltha\u0308a\u0308lega heaks valitsuse algatatud sotsiaalhoolekande seaduse muutmise ja sellega seonduvalt teiste seaduste muutmise seaduse (317 SE), millega muudetakse lapsehoiuteenus kohaliku omavalitsuse poolt korraldatavaks sotsiaalteenuseks. Sellega seoses jagatakse riigi poolt rahastatava raske ja su\u0308gava puudega lapse lapsehoiuteenuse vahendid kohalikele omavalitsustele vastavalt teenust vajavate laste arvule. Rahastus tagatakse kohalike omavalitsuste toetusfondi kaudu."}, {"text_idx": "#000026", "text": "Seadus jo\u0303ustub tuleva aasta 1. jaanuaril."}, {"text_idx": "#000027", "text": "La\u0308bira\u0308a\u0308kimistel Vabaerakonna fraktsiooni nimel so\u0303na vo\u0303tnud Monika Haukano\u0303mm toetas eelno\u0303u, kuid ro\u0303hutas, et ainult su\u0308gava puudega laste vanemate toetamisel u\u0308he miljoni euroga kitsendatakse liialt sihtgruppi. Tema so\u0303nul on Eestis 7113 puudega last ning nendest 706 on su\u0308gava puudega. Haukano\u0303mm avaldas lootust, et tulevikus sihtgruppi laiendatakse."}, {"text_idx": "#000028", "text": "Riigikogu kiitis 90 pooltha\u0308a\u0308lega heaks valitsuse algatatud ehitusseadustiku, ehitusseadustiku ja planeerimisseaduse rakendamise seaduse ning riigilo\u0303ivuseaduse muutmise seaduse (250 SE), millega vo\u0303etakse Eesti o\u0303igusesse u\u0308le ELi vastav direktiiv kiire elektroonilise side vo\u0303rkude kasutuselevo\u0303tukulude va\u0308hendamise kohta ehk nn lairiba direktiiv."}, {"text_idx": "#000029", "text": "Direktiivi eesma\u0308rk on va\u0308hendada sidevo\u0303rgu kasutuselevo\u0303tukulusid ja tagada 2020. aastaks ko\u0303ikidele eurooplastele juurdepa\u0308a\u0308s andmesidekiirusele kuni 30 Mbit/s ja pooltele vo\u0303i enamatele Euroopa kodumajapidamistele juurdepa\u0308a\u0308s andmesideu\u0308hendusele 100 Mbit/s. Selleks tagatakse seaduse ja\u0308rgi sideettevo\u0303tjatele juurdepa\u0308a\u0308s sidevo\u0303rgu kasutuselevo\u0303tuks sobilikule fu\u0308u\u0308silisele taristule, see ta\u0308hendab mastidele, kaablikanalitele, torudele, kontrollkaevudele, juurdepa\u0308a\u0308suluukidele, kaablikappidele, antennirajatistele, tornidele ja postidele."}, {"text_idx": "#000031", "text": "Ehitisregistrile luuakse alates 2017. aastast selline elektrooniline suhtlus, kus sideettevo\u0303tja saab suhelda teisi fu\u0308u\u0308silisi taristuid omavate ettevo\u0303tetega, leppida kokku taristu vaatlemist ja taotleda taristule juurdepa\u0308a\u0308su."}, {"text_idx": "#000033", "text": "Seadus mo\u0303jutab nii eraomanikke, riigiasutusi kui ka vo\u0303rguvaldajaid, sealhulgas elektroonilise side ettevo\u0303tjaid. Riigiasutustest mo\u0303jutab seadus eelko\u0303ige Tehnilise Ja\u0308relevalve Ametit, kes on lairiba direktiivi mo\u0303istes kohtueelse vaidluse lahendamise organ, lahendades tekkinud vaidlusi."}, {"text_idx": "#000034", "text": "Riigikogu kiitis 86 pooltha\u0308a\u0308lega heaks valitsuse algatatud pa\u0308a\u0308steseaduse ning politsei ja piirivalve seaduse muutmise seaduse (309 SE). Senise pa\u0308a\u0308steinfosu\u0308steemi asemel asutatakse Pa\u0308a\u0308steameti u\u0308lesannete ta\u0308itmiseks uus pa\u0308a\u0308steinfosu\u0308steem ja Ha\u0308irekeskuse u\u0308lesannete ta\u0308itmiseks ha\u0308daabiteate menetlemise andmekogu."}, {"text_idx": "#000037", "text": "Seadus jo\u0303ustub 2017. aasta 1. jaanuaril."}, {"text_idx": "#000038", "text": "Riigikogu kiitis 84 pooltha\u0308a\u0308lega (1 erapooletu) heaks valitsuse algatatud u\u0308likooliseaduse, rakendusko\u0303rgkooli seaduse ja teiste seaduste muutmise seaduse (295 SE). Seadusega muudetakse ko\u0303rghariduse rahastamise skeemi, milles arvestatakse o\u0303petamise kvaliteeti ja to\u0308o\u0308turu tagasisidet. Ko\u0303rgkoolide rahastamine muutub stabiilsemaks ja va\u0308heneb aruandlus."}, {"text_idx": "#000040", "text": "Sihtotstarbelist toetust eraldatakse vo\u0303imalusel riiklike prioriteetide elluviimiseks ning selle osakaal on va\u0308ike. O\u0303ppeasutustele tegevustoetuse eraldamiseks so\u0303lmivad u\u0308likool ning haridus- ja teadusminister valitsuse heakskiidul kolmeks aastaks halduslepingu, millega lepitakse kokku u\u0308likooli eesma\u0308rgid."}, {"text_idx": "#000042", "text": "Riigikogu vo\u0303ttis vastu u\u0308heksa otsust Kaitseva\u0308e u\u0308ksuste kasutamise kohta:"}, {"text_idx": "#000043", "text": "Riigikogu kiitis 79 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel rahutagamis-missioonil Kosovos\u201d (333 OE), mis vo\u0303imaldab ja\u0308tkata kuni kolme tegevva\u0308elasega osalemist NATO operatsioonil Kosovos kuni 31. detsembrini 2017. Eesti tegevva\u0308elased teenivad Pris\u030ctinas staabiohvitseride ja staabiallohvitseridena. Eesti on osalenud NATO rahutagamismissioonil Kosovos alates 1999."}, {"text_idx": "#000044", "text": "Riigikogu kiitis 64 pooltha\u0308a\u0308lega (7 vastu) heaks valitsuse esitatud Riigikogu otsuse \u201cKaitseva\u0308e kasutamine Eesti riigi rahvusvaheliste kohustuste ta\u0308itmisel Po\u0303hja-Atlandi Lepingu Organisatsiooni vo\u0303i selle liikmesriigi, Euroopa Liidu vo\u0303i U\u0308hinenud Rahvaste Organisatsiooni juhitaval muul rahvusvahelisel so\u0303jalisel operatsioonil sellesse esmakordsel panustamisel\u201d (335 OE), mis na\u0308eb ette vajadusel kasutada kuni 50 tegevva\u0308elast ja\u0308rgmisel aastal Po\u0303hja-Atlandi Lepingu Organisatsiooni vo\u0303i selle liikmesriigi, ELi vo\u0303i U\u0308RO juhitaval operatsioonil vo\u0303i rahvusvahelise o\u0303iguse u\u0308ldtunnustatud po\u0303himo\u0303tetega koosko\u0303las oleval muul rahvusvahelisel so\u0303jalisel operatsioonil."}, {"text_idx": "#000046", "text": "Riigikogu kiitis 71 pooltha\u0308a\u0308lega (1 vastu) heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel rahvusvahelisel so\u0303jalisel operatsioonil Inherent Resolve\u201d (338 OE), mis annab vo\u0303imaluse panustada 2017. aastal kuni ku\u0308mne tegevva\u0308elasega rahvusvahelisel so\u0303jalisel operatsioonil Inherent Resolve."}, {"text_idx": "#000047", "text": "Eesti osalus nimetatud operatsioonis algas augustis 2016, mil Anbari provintsis alustas teenistust 6-liikmeline va\u0308ljao\u0303ppemeeskond Taani kontingendi kooseisus, mille peamine u\u0308lesanne on Iraagi julgeolekujo\u0303udude so\u0303jaline va\u0308ljao\u0303pe. Lisaks teenib alates septembrist 2016 u\u0308ks Eesti vanemohvitser Bagdadis USA juhitavas mitmerahvuselises so\u0303jalis-strateegilises meeskonnas, mis no\u0303ustab Iraagi ministeeriume ja julgeolekujo\u0303udusid. Operatsiooni eesma\u0308rk on ISILi vastane otsene ja toetav so\u0303jaline tegevus, seda eelko\u0303ige Iraagis ja Su\u0308u\u0308rias. Operatsiooni juhtivad ning toetavad elemendid ning staabid paiknevad ka Bahreinis, Ku\u0308prosel, Egiptuses, Iisraelis, Jordaanias, Kuveidis, Liibanonis, Kataris, Tu\u0308rgis ja Saudi Araabias. Arvestades ISILi vastase vo\u0303itluse prioriteetsust, on Eesti valmis vajadusel ja vo\u0303imalusel panustama operatsiooni ta\u0308iendavalt, na\u0308iteks staabiohvitseridega. Ta\u0308iendavalt panustatavate tegevva\u0308elaste hulk ja\u0308a\u0308ks otsuses sa\u0308testatud piirarvu sisse."}, {"text_idx": "#000048", "text": "Riigikogu kiitis 73 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamine Eesti riigi rahvusvaheliste kohustuste ta\u0308itmisel NATO reageerimisjo\u0303udude koosseisus\u201d (332 OE), mis na\u0308eb ette vajaduse korral kasutada kaitseva\u0308e kuni 220 tegevva\u0308elast 2017. aastal NATO reageerimisjo\u0303udude NRF (NATO Response Force) koosseisus. NRF on ko\u0303rgvalmiduses u\u0308ksus, mis suudab ellu viia so\u0303jalisi operatsioone mistahes maailma punktis. NRF tagab NATO kiirreageerimisvo\u0303ime ja sellel on vo\u0303tmeroll va\u0308ga lu\u0308hikese etteteatamisajaga NATO kollektiivkaitseoperatsioonide ka\u0308ivitamisel. NRFi tegevusvo\u0303ime tagamine on otseselt Eesti riigi huvides. NRFi kasutamise otsustab Po\u0303hja-Atlandi No\u0303ukogu u\u0308heha\u0308a\u0308lselt, mis ta\u0308hendab, et NRFi saab kasutada ainult Eesti no\u0303usolekul."}, {"text_idx": "#000049", "text": "Riigikogu kiitis 62 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel va\u0308ljao\u0303ppe- ja no\u0303ustamismissioonil Afganistanis\u201d (334 OE), millega pikendatakse 2017. aasta lo\u0303puni kuni kuue tegevva\u0308elase kasutamise ta\u0308htaega NATO juhitava no\u0303ustamis- ja va\u0308ljao\u0303ppemissiooni Resolute Support (RSM) koosseisus Afganistanis. Eesti ja\u0308tkab panustamist neljaliikmelise demineerimismeeskonnaga raamriigi Saksamaa juhitavas Po\u0303hja-Afganistani regioonis. Eesti on osalenud ISAFi (International Security Assistance Force) Afganistani operatsioonil 11 aastat (2003-2014), RSMil aga alates 2015. aastast."}, {"text_idx": "#000050", "text": "Riigikogu kiitis 59 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel U\u0308RO rahuvalvemissioonil Liibanonis\u201d (331 OE), mis na\u0308eb ette pikendada ja\u0308rgmise aasta lo\u0303puni kuni 50 tegevva\u0308elase kasutamise ta\u0308htaega U\u0308RO juhitava rahvusvahelise rahuvalvemissiooni UNIFIL (United Nations Interim Force in Lebanon) koosseisus Liibanonis."}, {"text_idx": "#000051", "text": "Operatsioonil osalevate Eesti kaitseva\u0308elaste rotatsioon toimub kaks korda aastas. Seeto\u0303ttu vo\u0303ivad rotatsiooniperioodil samal ajal viibida operatsioonialal nii lahkuvad kui ka saabuvad u\u0308ksused. Selleks na\u0308eb otsus ette, et kaitseva\u0308ele seatud u\u0308lempiiri Liibanoni operatsioonil osalemiseks vo\u0303ib rotatsiooniperioodil suurendada kuni 100 tegevva\u0308elaseni u\u0308he kuu jooksul alates rotatsioonis osalevate kaitseva\u0308elaste saabumisest operatsioonipiirkonda. Eesti kontingendist moodustab enamiku mehhaniseeritud jalava\u0308eru\u0308hm koos logistikaelemendi ja staabiohvitseridega. Ru\u0308hma u\u0308lesanneteks on vaatlus, patrullid ning kontrollpostide mehitamine, mille ka\u0308igus tehakse koosto\u0308o\u0308d ka Liibanoni relvajo\u0303ududega."}, {"text_idx": "#000053", "text": "Eesti mehitab nii staabiohvitseride kui vanemstaabiohvitseride ametikohti. UNTSO u\u0308lesanne on ja\u0308lgida rahukokkulepetest ja relvastuskokkulepetest kinnipidamist La\u0308his-Idas ning va\u0308ltida konfliktide eskaleerumist. Eesti so\u0303jalised vaatlejad osalevad U\u0308RO so\u0303jalise vaatlusmissiooni koosseisus alates 1997. aastast."}, {"text_idx": "#000054", "text": "Riigikogu kiitis 59 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel Euroopa Liidu so\u0303jalisel missioonil EUNAVFOR Med/Sophia\u201d (337 OE), mis vo\u0303imaldab ja\u0308rgmisel aastal panustada EUNAVFOR Med (EU Naval Forces in the Mediterranean) koosseisus."}, {"text_idx": "#000055", "text": "Operatsiooni eesma\u0308rk on to\u0303kestada inimkaubitsejate tegevus Vahemere keskosas Itaalia ja Malta territoriaalmere ning Liibu\u0308a vahel. Eesti osaleb alates 2015. aasta augustist EUNAVFOR Med/Sophia operatsioonil u\u0308he logistika staabiohvitseriga. Otsusega vo\u0303imaldatakse saata operatsioonile kuni kuus tegevva\u0308elast."}, {"text_idx": "#000056", "text": "Riigikogu kiitis 61 pooltha\u0308a\u0308lega heaks valitsuse esitatud Riigikogu otsuse \u201cKaitseva\u0308e kasutamise ta\u0308htaja pikendamine Eesti riigi rahvusvaheliste kohustuste ta\u0308itmisel Euroopa Liidu va\u0308ljao\u0303ppemissioonil ja U\u0308RO rahutagamismissioonil Malis\u201d (339 OE), millega pikendatakse alates 1. jaanuarist kuni 31. detsembrini 2017 kaitseva\u0308e kuni ku\u0308mne tegevva\u0308elase kasutamise ta\u0308htaega Euroopa Liidu va\u0308ljao\u0303ppemissioonil EUTM Mali (European Union Training Mission in Mali)."}, {"text_idx": "#000058", "text": "Riigikogu lo\u0303petas kahe eelno\u0303u teise lugemise:"}, {"text_idx": "#000059", "text": "Valitsuse algatatud investeerimisfondide seaduse eelno\u0303u (297 SE) muudab Eesti fonditurgu atraktiivsemaks ja soodustab konkurentsi pensionifondide turul."}, {"text_idx": "#000060", "text": "Eelno\u0303u soodustab uute pensionifondide valitsejate lisandumist ning muudab inimeste jaoks pensionifondi vahetamise oluliselt odavamaks. Nimelt langeb kogutud osakute tagasivo\u0303tmistasu piirma\u0308a\u0308r seniselt 1 protsendilt maksimaalselt 0,05 protsendile konservatiivsete pensionifondide puhul ja 0,1 protsendile teiste kohustuslike pensionifondide puhul. Tagasivo\u0303tmistasu ei saa edaspidi mitte fondivalitseja, vaid see la\u0308heb fondi."}, {"text_idx": "#000061", "text": "Eelno\u0303u laiendab investeerimisfondide valikut, mida saab Eestis asutada. Uued fonditu\u0308u\u0308bid vo\u0303imaldavad Eesti fondivalitsejatel paremini konkureerida teiste riikide fondivalitsejatega ja aitavad kaasa Eesti fondihalduse u\u0308ldisele arengule."}, {"text_idx": "#000062", "text": "Eelno\u0303u annab vo\u0303imaluse asutada Eestis usaldusfonde ehk usaldusu\u0308hingu vormis tegutsevaid fonde. Uue seaduse jo\u0303ustumise ja\u0308rel saab vo\u0303imalikuks asutada ka aktsiaseltsifondi, mille peamiseks eripa\u0308raks vo\u0303rreldes tavalise aktsiaseltsiga ning senise aktsiaseltsifondiga on see, et tal puudub fikseeritud aktsiakapital (nn muutuva aktsiakapitaliga aktsiaseltsifond)."}, {"text_idx": "#000063", "text": "Vo\u0303rreldes kehtiva seadusega eristatakse eelno\u0303us selgelt jaeinvestoritele ja professionaalsetele investoritele suunatud fondid \u2013 nii nimetatud avalikud ja mitteavalikud fondid. Eelno\u0303uga tehakse veel mitmeid muudatusi, mis puudutavad investeerimisfondi tingimusi ja prospekti, depositooriumite vastutust ning fondide maksejo\u0303uetuse rez\u030ciimi. Need muudatused lihtsustavad investeerimisfondide loomist ning seavad selgemad raamid fondivalitseja kohustustele."}, {"text_idx": "#000064", "text": "Rahanduskomisjon viis teise lugemise ka\u0308igus eelno\u0303usse 21 muudatust, millest mitmed on seotud aktsiaseltsfondide turuletulekuga ja indeksfondidega. Na\u0308iteks avardati pensionifondidel vo\u0303imalusi indeksfondidesse enam investeerida."}, {"text_idx": "#000065", "text": "Valitsuse algatatud vo\u0303lao\u0303igusseaduse muutmise ja sellega seonduvalt teiste seaduste muutmise seaduse eelno\u0303u (321 SE) ta\u0308iendatakse sa\u0308tetega, mis tagavad tarbijatele maksekontoga seotud po\u0303himakseteenuste ka\u0308ttesaadavuse. See ho\u0303lmab na\u0308iteks maksekonto avamist, raha maksmist oma kontole, sularaha va\u0308ljavo\u0303tmist, otsekorralduste, kreeditkorralduste ning maksekaarditehingute algatamist jne. Krediidiasutused vo\u0303ivad po\u0303himakseteenuste eest no\u0303uda u\u0308ksnes mo\u0303istlikku tasu."}, {"text_idx": "#000066", "text": "Eelno\u0303u kohaselt vo\u0303etakse tasude ma\u0308a\u0308ramisel edaspidi arvesse Eesti elanike sissetuleku taset ja krediidiasutuste poolt maksekontoga seotud makseteenuste eest vo\u0303etavate tasude keskmist suurust."}, {"text_idx": "#000067", "text": "Eelno\u0303u vo\u0303imaldab tarbijal u\u0308he liikmesriigi piires lihtsamini vahetada panka vo\u0303i muud makseteenuse pakkujat. Eelno\u0303u kehtestab uued teavitamise no\u0303uded teenuste hinnakirjale. Pankadel tekib kohustus esitada tarbijale tasuta va\u0308hemalt kord aastas u\u0308levaade ko\u0303igist kontoga seotud makseteenuste tasudest."}, {"text_idx": "#000068", "text": "Eelno\u0303uga vo\u0303etakse u\u0308le ELi maksekontode direktiiv, mille u\u0308levo\u0303tmista\u0308htaeg oli 18. septembril."}, {"text_idx": "#000069", "text": "Riigikogu katkestas u\u0308he eelno\u0303u teise lugemise:"}, {"text_idx": "#000070", "text": "Valitsuse algatatud tulumaksuseaduse, sotsiaalmaksuseaduse ja teiste seaduste muutmise seaduse eelno\u0303u (302 SE) ja\u0308rgi tekib to\u0308o\u0308andjal vo\u0303imalus hu\u0308vitada to\u0308o\u0308taja tervise edendamiseks tehtavaid kulutusi 100 euro ulatuses kvartalis ilma, et seda maksustataks erisoodustusena. Muudatus jo\u0303ustub 2018. aastal ning kehtestatakse ta\u0308htajaliselt viieks aastaks. Samuti tagab eelno\u0303u, et 2017. aastal oleks keskmine pension tulumaksuvaba. Selleks to\u0303stetakse pensionide ta\u0308iendav maksuvaba tulu 2832 euroni aastas."}, {"text_idx": "#000072", "text": "Rahanduskomisjoni esimees Mihhail Stalnuhhin tutvustas eelno\u0303ule esitatud 21 muudatusettepanekut. Eelno\u0303usse viidi sisse muudatused, mis puudutavad maksuvaba tulu reformi u\u0308ldiselt. Tulumaksuma\u0308a\u0308r ja\u0308a\u0308b 20-le protsendile. U\u0308ldine maksuvaba tulu ma\u0308a\u0308r to\u0303useb 500 euroni kuus vo\u0303rreldes praeguse 170 euroga. Maksuvaba tulu ma\u0308a\u0308r kaob aga 2100-eurose ja suurema kuise tulu puhul. Lastega seotud maksuvabastused ja\u0308a\u0308vad endisel kujul alles."}, {"text_idx": "#000079", "text": "Rahanduskomisjoni ettepanekul eelno\u0303u teine lugemine katkestati. Uus muudatusettepanekute esitamise ta\u0308htaeg on 9. detsember kell 16."}, {"text_idx": "#000081", "text": "Opositsiooni esindajad kritiseerisid eelno\u0303u muudatusettepanekuid ja menetlusega kiirustamist."}, {"text_idx": "#000082", "text": "Riigikogu istungite videosalvestisi saab vaadata "}, {"text_idx": "#000084", "text": "Riigikogu ei vo\u0303tnud sobimatute rajatiste eemaldamise seadust uuesti vastu 27.09.2023\nRiigikogu lo\u0303petas u\u0308he eelno\u0303u esimese lugemise 26.09.2023\nRiigikogus pa\u0308riti aru koolilo\u0303unate riikliku toetamise kohta 25.09.2023\nRiigikogu ka\u0308sitles huvigruppide kaasamist seadusloomes 21.09.2023"}]